钦定古今图书集成/方舆汇编/职方典/第1070卷 > 《咏归台》前人
## 钦定古今图书集成/方舆汇编/职方典/第1070卷 > 《咏归台》前人

结庐东山阿，恍然见城垔。下有蛰龙渊，浮光薄层云。
彼美谷口翁，杖屦来往频。明月足为友，顾影相与邻。
撷芷佩芳兰，不与麋鹿群。虚堂发辉素，黄卷日相亲。
采薇芼晨羹，弋凫侑清樽。曝日负岩宝，携童浴溪滨。
微吟曳双屣，踏破苍苔纹。归欤自乐只，此意将谁论。
点狅圣所与，聊欲继馀芬。